Nr. 49.952/05.12. 2024

**REFERAT DE APROBARE**

**la Proiectul de hotărâre** **privind repartizarea pe unități administrativ-teritoriale a sumei corespunzătoare cotelor defalcate din impozitul pe venit încasat suplimentar în anul 2024**

|  |
| --- |
| **Secțiunea 1** - **Motivul adoptării actului administrativ:**  |
| Prin adresa CJR\_TRZ\_6420/04.12.2024 Direcţia Generală Regională a Finanţelor Publice Cluj-Napoca transmite Decizia nr. 9936/04.12.2024 a Directorului General al Direcţiei Generale Regionale a Finanţelor Publice Cluj-Napoca, privind impozitul pe venit încasat suplimentar corespunzător cotei de 6% peste limita stabilită potrivit prevederilor art. 6 alin (1) lit. (c) și alin. 7, 10, 11, 13, 14, 15 din Legea bugetului de stat pe anul 2024, nr. 421 din 28.12.2023. |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Prin adresa CJR\_TRZ\_6420/04.12.2024 Direcţia Generală Regională a Finanţelor Publice Cluj-Napoca transmite Decizia nr. 9936/04.12.2024 a Directorului General al Direcţiei Generale Regionale a Finanţelor Publice Cluj-Napoca, privind repartizarea pe unităţi administrativ-teritoriale a cotelor defalcate din impozitul pe venit încasat suplimentar în anul 2024, în sumă de **667,45 mii lei**.Conform prevederilor art. 6, alin. (1), lit.c) și alin. 7, 10, 11, 13, 14, 15 din Legea bugetului de stat pe anul 2024, nr. 421 din 28.12.2023 , suma încasată suplimentar din impozitul de venit corespunzător cotei de 6%, în limita sumei de 667,45 mii lei, se constituie fond la dispoziţia Consiliului Judeţean şi se repartizează unităţilor administrativ-teritoriale pentru susţinerea dezvoltării locale, infrastructurii care necesită cofinanţare locală şi pentru cheltuieli de funcţionare care nu pot fi finanţate din venituri proprii.Prin adresa Consiliului Județean Cluj nr. 5/03.01.2024, transmisă primăriilor din județ, s-a solicitat comunicarea unei liste cu priorităţile unităţilor administrativ-teritoriale în vederea acordării de sume, conform prevederilor art. 6, alin. (1), lit.c) și alin. 7, 10, 11, 13, 14, 15 din Legea bugetului de stat pe anul 2024, nr. 421 din 28.12.2023. Prin Hotărârea Consiliului Județean Cluj nr. 2/11.01.2024 a fost repartizată suma de 36.829 mii lei. În urma analizei solicitărilor cu prioritățile stabilite pentru anul 2024 (în sumă de 483.016 mii ), acestea sunt cu mult peste suma repartizată (36.829 mii lei), așa cum rezultă din anexa la prezentul referat. Astfel, analizând cererile transmise şi consultând primarii unităților administrativ-teritoriale din județ, în calitatea lor de ordonatori principali de credite, am elaborat Proiectul de hotărâre <LLNK 12002 969 20 301 0 33>privind repartizarea pe unități administrativ-teritoriale a sumei corespunzătoare cotelor defalcate din impozitul pe venit încasat suplimentar în anul 2024, prin care propunem alocarea sumei de 667,45 mii lei, conform anexei la acest proiect de hotărâre. Ţinând cont de argumentele prezentate mai sus, considerăm necesar şi oportun Proiectul de hotărâre privind repartizarea pe unităţi administrativ teritoriale a cotelor defalcate din impozitul pe venit încasat suplimentar în anul 2024. Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează: * Legea privind finanţele publice locale nr. 273/2006, cu modificările şi completările ulterioare;
* art. 6, alin. (1), lit.c) și alin. 7, 10, 11, 13, 14, 15 din Legea bugetului de stat pe anul 2024, nr. 421 din 28.12.2023.
 |
| * 1. **Cerinţe care reclamă oportunitatea actului administrativ:**
 |
|  Prin aprobareaProiectului de hotărâre <LLNK 12002 969 20 301 0 33>privind repartizarea pe unități administrativ-teritoriale a sumei corespunzătoare cotelor defalcate din impozitul pe venit încasată suplimentar în anul 2024, se asigură susţinerea programelor de dezvoltare locală, a programelor de infrastructură care necesită cofinanţare locală și pentru cheltuielile de funcționare, ce în mod justificat, nu pot fi finanțate din veniturile proprii și din sume defalcate din taxa pe valoarea adăugată pentru echilibrarea bugetelor locale. |
| 1. **Schimbări preconizate:**
 |
| **Secțiunea a 2-a - Impactul socio-economic:**  |
|  Dezvoltarea infrastructurii și asigurarea funcționalității unităţilor administrativ-teritoriale din judeţ. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare**:  |
| nu este cazul |
| **Secțiunea a 6-a – Anexe la referatul de aprobare:** |
| Situație sume UAT-uri Județul Cluj 2024 din cota de 6% din impozitul de venitAdresa CJR\_TRZ\_6420/04.12.2024 Direcţia Generală Regională a Finanţelor Publice Cluj-Napoca Decizia nr. 9936/04.12.2024 a Directorului General al Direcţiei Generale Regionale a Finanţelor Publice Cluj-Napoca |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind repartizarea pe unități administrativ-teritoriale a sumei corespunzătoare cotelor defalcate din impozitul din impozitul pe venit încasat suplimentar în anul 2024**

 Consiliul Judeţean Cluj, întrunit în şedinţă extraordinară;

Având în vedere Referatul de aprobare cu nr. 49.952/05.12.2024la Proiectul de hotărâre privind repartizarea pe unități administrativ-teritoriale a sumei corespunzătoare cotelor defalcate din impozitul pe venit încasat suplimentar în anul 2024, propus de preşedintele Consiliului Judeţean Cluj, domnul Alin Tișe, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 49.954/05.12.2024 şi Raportul Comisiei de specialitate nr……….;

Ţinând cont de:

* Decizia nr 9936/04.12.2024 a Direcției Generale Regionale a Finanțelor Publice Cluj-Napoca comunicată prin adresa nr. 6420/04.12.2024, înregistrată sub nr. 49.886/04.12.2024;
* Adresa Nr. CJR\_TRZ\_6420/04.12.2024 a Direcţiei Generale Regionale a Finanţelor Publice Cluj-Napoca;

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* Art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Art. 32 alin. (1) lit. c) din Legea privind finanţele publice locale nr. 273/2006, cu modificările şi completările ulterioare;
* Art. 6, alin. (1), lit.c) și alin. 7, 10, 11, 13, 14, 15 din Legea bugetului de stat pe anul 2024, nr. 421 din 28.12.2023 cu modificările și completările ulterioare;

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările ulterioare*;*

**hotărăşte:**

**Art. 1.**Se aprobă repartizarea pe unități administrativ-teritoriale a sumei de **667,45 mii lei** pentru susţinerea programelor de dezvoltare locală, pentru susţinerea programelor de infrastructură care necesită cofinanţare locală și pentru cheltuielile de funcționare, conform **anexei** care face parte integrantă din prezenta hotărâre.

 **Art. 2.** Ordonatorii principali de credite de la nivelul unităţilor administrativ-teritoriale nominalizate în anexa la prezenta hotărâre, răspund de modul de utilizare a sumelor repartizate potrivit articolului 1, în conformitate cu dispoziţiile legale.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, în colaborare cu Direcţia Generală Regională a Finanţelor Publice Cluj-Napoca şi unităţile administrativ-teritoriale nominalizate în anexa la prezenta hotărâre.

 **Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Generale Regionale a Finanţelor Publice Cluj-Napoca, unităţilor administrativ-teritoriale nominalizate în anexa la prezenta hotărâre, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**Nr……..…. din ………… decembrie 2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel: … voturi “pentru”, … voturi “contra”, ….” abţineri” şi …. nu au votat*

**INIȚIATOR,**

**PREȘEDINTE**

**Alin Tișe**

Nr. 49.954/ 05.12.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre privind repartizarea pe unități administrativ-teritoriale a sumei corespunzătoare cotelor defalcate din impozitul din impozitul pe venit încasat suplimentar în anul 2024 |
| **Compartiment de resort:** | Direcţia Generală Buget-Finanţe, Resurse Umane |
| **Secțiunea 1 – Documentare și analiză:**  |
| La analiza prezentului proiect de hotărâre s-a ținut cont de: - prevederile art. 6, alin. (1), lit.c) și alin. 7, 10, 11, 13, 14, 15 din Legea bugetului de stat pe anul 2024, nr. 421 din 28.12.2023 și adresa nr. CJR\_TRZ\_6420/04.12.2024 a Direcţiei Generale Regionale a Finanţelor Publice Cluj-Napoca prin care se comunică suma corespunzătoare cotelor defalcate din impozitul din impozitul pe venit încasat suplimentar în anul 2024; - analiza solicitărilor primăriilor din județ cu privire la necesarul de sume pentru susținerea programelor de dezvoltare locală, infrastructura care necesită cofinanţare locală şi pentru cheltuieli de funcţionare care nu pot fi finanţate din venituri proprii. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Potrivit comunicării Direcţiei Generale Regionale a Finanţelor Publice Cluj-Napoca suma corespunzătoare cotelor defalcate din impozitul pe venit încasat suplimentar în anul 2024, care revine Județului Cluj este de 667,45 mii lei și se constituie într-un fond la dispoziția Consiliului Județean. Fondul la dispoziția Consiliului Județean se repartizează integral în anul 2024 comunelor, orașelor și municipiilor, prin hotărârea consiliului județean, pentru susținerea programelor de dezvoltare locală, pentru susținerea programelor de infrastructură care necesită cofinanțare locală, precum și pentru cheltuielile de funcționare, pe care unitățile administrativ-teritoriale din județ, în mod justificat, nu le pot finanța din veniturile proprii și din sume defalcate din taxa pe valoarea adăugată pentru echilibrarea bugetelor locale. Sumele astfel repartizate se reflectă în bugetele locale ale unităților administrativ-teritoriale, la o poziție de venituri distinctă. |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/ lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
|  *Nu este cazul* |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la secțiunea a 2-a.  |
|  |
|  | **Prenume și nume** | **Data** | **Semnătura** |
| Avizat: Director general | Cristina Șchiop | 05.12.2024 |  |
| Verificat: Șef serviciu | Dorina Maier | 05.12.2024 |  |
| Elaborat: Consilier | Corina Șuteu | 05.12.2024 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanţe, Resurse-Umane | 6.12.2024 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Crina Muntean |  | Avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |